
A N U N Ţ


Spitalul Clinic de Ortopedie Traumatologie și TBC Osteoarticular “FOIŞOR”, Bd.Ferdinand nr.35-37, sector 2, organizează examen/concurs, în conformitate cu prevederile HGR nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Legea-cadru 153/2017 privind salarizarea personalului plătit din fonduri publice, pentru ocuparea următoarelor posturi vacante: 

	Nr. post 
	Denumire post
	Nivelul postului  
	Secție/Laborator/ Compartiment/ /Serviciu
	Perioada și durata timpului de lucru
	Nedeterminată/ determinată

	4
	Infirmieră 
	G
	Secția ATI
	Ture
12 ore
	Nedeterminată



		
CONDIŢII GENERALE DE ÎNSCRIERE LA CONCURS:
 
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea functiei contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau fată de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului National de Date Genetice Judiciare, cu modificările ulterioare, pentru domeniile prevăzute la art. 35 alin.(1) lit.h).


ACTELE SOLICITATE PENTRU DOSARUL DE ÎNSCRIERE:

Pentru înscrierea la concurs candidații vor prezenta un dosar de concurs care va conține următoarele documente:  
  
a) Formular de înscriere la concurs (se va completa în cadrul Compartimentului RUNOS);
b) Actul de identitate sau orice alt document care atestă identitatea, potrivit legii, aflate in termen de valabilitate, original si copie; 
c) Certificat de naștere, original si copie; 
d) Certificatul de căsătorie sau alt document prin care s-a realizat schimbarea numelui, după caz;  
e) documente care să ateste nivelul studiilor – școală generală, în original și copie;
f) certificatul de absolvire a cursului de infirmieră, organizat de Ordinul Asistenților Medicali Generaliști, Moașelor și Asistenților Medicali din România sau de furnizori de formare profesională autorizați, în condițiile legii, în original și copie.
g)  Carnetul de muncă sau, după caz, adeverințele care atestă vechimea în muncă, în meserie și/sau în specialitatea studiilor, original si copie;  
h) Certificat de integritate comportamentală, în termen de valabilitate, în original, eliberat în condițiile Legii nr. 118/2019, cu modificările și completările ulterioare 
i) Certificat de cazier judiciar sau extrasul de pe cazierul judiciar, original;
j)  Adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate, original; 
k) Aviz psihiatric de la medicul specialist eliberată cu cel mult 6 luni anterior derulării concursului, care să ateste capacitatea deplină de exercițiu a persoanei care candidează, original; 
l)  Curriculum vitae model comun european; 

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Actele prevăzute de la lit.b) la lit.f) vor fi prezentate și în original în vederea verificării conformității copiilor cu acestea.

În cazul nepromovării concursului se vor elibera, pe baza unei cereri adresate conducerii instituției, numai documentele depuse în original (cazier judiciar, adeverința medicală, adeverința sau avizul de la medicul psihiatru precum și certificat de integritate comportamentală).

După încheierea perioadei de înscriere la concurs nu se mai admit documente în vederea completării dosarelor de concurs. 

În conformitate cu art.32 (1) din HGR nr.1336/2022, concursul constă în următoarele etape, după cum urmează: 
a) selecția dosarelor de înscriere; 
b) proba scrisă;
c) proba practică / interviu.

Proba scrisă constă în redactarea unei lucrări și/sau în rezolvarea unor teste-grilă pe baza bibliografiei de concurs prin care se testează cunoștințele teoretice necesare ocupării postului temporar vacant. În cadrul probei practice și al interviului se testează abilitățile practice, aptitudinile și motivația candidatului în raport cu cerințele postului, conform art.40 si 41 din HGR 1336/2022.

CONDIŢII SPECIFICE DE ÎNSCRIERE LA CONCURS:

         1) Pentru posturile vacante de  INFIRMIERĂ – (G):
        - certificatul de absolvire a cursului de infirmieră, organizat de Ordinul Asistenților Medicali Generaliști, Moașelor și Asistenților Medicali din România sau de furnizori de formare profesională autorizați, în condițiile legii, în original și copie.
        - minimum 6 luni vechime în activitate; 
     
Pentru posturile vacante mai sus menționat dosarul de concurs se depune la Compartimentul RUNOS al spitalului în termen de 10 zile lucrătoare de la data afișării anunțului, conform art.34 din HGR nr.1336/2022; 

CALENDARUL  DE  DEŞFĂSURARE A CONCURSULUI:

	Denumire post
	Nivel post  
	Secție
	Perioada  depunere dosare / ora
	Data și ora desfășurării 
probei scrise/ practică, interviu
	Locul desfășurării concursului/ examenului
	Termen afișare rezultate
	Termen depunere contestații

	Infirmieră 
	G
	Secția ATI
	14.10.2026 – 27.10.2026

ora 13.00
	Proba scrisă: 
09.11.2026
Ora 13.00


Proba practică/
interviu: 
11.11.2026 ora 13.00
	Sala de curs, Spital FOISOR
	Selecție dosare: 
28.10.2026  ora 14.00
Proba scrisă: 09.11.2026
ora 15


Proba
practică și  interviu: 
11.11.2026
 ora 16

Rezultate finale:
13.11.2026 
Ora 14.00 
	Contestație selecție dosare: 
29.10.2026 ora 14

Contestație proba scrisă: 10.11.2026, ora 14

Contestație proba
practică și interviu: 
12.11.2026
ora 12


	

Pentru fiecare probă a concursului punctajul este de maxim 100 de puncte.
Pentru a fi declarați admiși, candidații trebuie să obțină la fiecare probă minimum 50 de puncte.
Promovarea probei scrise este obligatorie pentru susținerea  probei următoare.









TEMATICĂ ŞI BIBLIOGRAFIE CONCURS/EXAMEN INFIRMIERĂ (G)
   

1.Ordinul MS nr. 1101/2016 privind aprobarea Normelor de supraveghere,  prevenire  și limitare a infecțiilor asociate asistenței medicale în unitățile sanitare.
2.Ordinul MS nr.1761/2021 pentru aprobarea Normelor tehnice privind curățarea, dezinfecția și sterilizarea in unitățile sanitare.
3.Ordinul MS nr.1226/2012 pentru aprobarea Normelor tehnice privind gestionarea deșeurilor rezultate din activitățile medicale și a Metodologiei de culegere a datelor pentru baza națională de date privind deșeurile rezultate din activitățile medicale.
4.Ordinul MS nr.1025/2000 pentru aprobarea Normelor privind serviciile de spălătorie pentru unitățile medicale
Capitolele:
-colectarea la sursă si ambalarea lenjeriei;
-transportul și depozitarea lenjeriei murdare;
-depozitarea și transportul lenjeriei curate;
-responsabilitățile infirmierei;
5. Curs pentru infirmiere – O.A.M.G.M.A.R – Filiala București;
6.Legea nr. 46/2003 privind drepturile pacientului;
7.Regulamentul nr.679/27.04.2016 privind protecția persoanelor fizice in ceea ce privește prelucrarea datelor cu caracter personal și privind libera circulație a acestor date și de abrogare a  Directivei 95/46/CE (Regulamentul general privind protecția datelor): art.4, 5, 6.

	Tematica, bibliografia de concurs și relații suplimentare privind desfășurarea concursului/examenului se obțin de la Compartimentul RUNOS al spitalului, tel.021.252.00.57/134” sau pe site-ul spitalului: www.foisor.ro.



MANAGER INTERIMAR
Dr.Dragosloveanu Șerban

SPITALUL CLINIC DE ORTOPEDIE - TRAUMATOLOGIE Sl TBC OSTEOARTICULAR “FOISOR” BUCURESTI

“INALTA TEHNOLOGIE, CALITATE, MEREU APROAPE DE PACIENT!”
Adresa: Bd. Ferdinand nr. 35-37, Sector 2 | Telefon: +40 21 252 0057 | Fax:+4021 252 1387
Email: contact@foisor.ro | Website: www.foisor.ro

